
La carn és feble: santjustencs llicenciosos 


en el segle XIV 


Juli Ochoa. Centre d'Estudis 
Santjustencs 


- Les visites pastorals 


Una de les obligacions dels bisbes de l'Església 
catòlica són les anomenades Visites Pastorals, en 
les quals prenen contacte d'una manera directa 
amb els integrants de les diferents parròquies de la 
diòcesi. Es tracta de supervisar tant l'estat i qualitat 
del patrimoni material com la bona marxa dels va- 
lors morals de la seva feligresia. Aquestes visites 
s'han anat fent de manera regular, de tal manera 
que almenys cada cinc anys es visiten totes i ca- 
dascuna de les diferents parròquies d'una diòcesi. 
No és aquesta cap pràctica moderna, i ja des 
d'èpoques prou reculades se'n conserven testimo- 
nis documentals. 


El bisbe Ponç de Gualba 


Tal és el cas de les que va realitzar a la nostra par- 
ròquia el bisbe Ponç de Gualba (2, s. XIII - Barcelo- 
na, 1334), en què podem trobar reflectides algunes 
de les febleses dels santjustencs d'aquell temps. 
Aquest bisbe era nebot de Guerau de Gualba, que 
anteriorment també havia estat bisbe de Barcelona 
i, prèviament havia estat sagristà de la seu de Ma- 
llorca, canonge de Barcelona i administrador de la 
seu vacant de Mallorca. 


Home molt actiu, quan l'any 1303 va ser consagrat 
bisbe de Barcelona va intervenir en els molts con- 
flictes que hi havia als monestirs diocesans. També 
va començar a fer i enregistrar tota una sèrie siste- 
màtica de visites pastorals a les diferents parròqui- 
es de la seva diòcesi. 


Els llicenciosos santjustencs 


La primera de les que tenim constància va tenir lloc 
l'any 1309, essent atès per Mn. Guillem de Canet, 
rector d'aquesta parròquia, acompanyat per alguns 
dels prohoms locals i, en acabar la seva visita, el 
bisbe va redactar el seguent informe: 


"Sant Just de Verç. El dijous, dia 15 de les calendes 
de gener (18 de desembre de 1309/, l'esmentat 
Senyor Bisbe va visitar l'església de Sant Just de 
Verç, on entre altres coses van ser convocats els 
feligresos Simó Bonanat, Pere Orts, Guillem Canut i 
Domènec Gomar, els quals van dir al jurat que Gui- 
llem del Puig ha fornicat públicament amb Ròmia i 
es diu que ha tingut un fill d'ella. Totes les altres 
coses són correctes". 

Sepulcre del bisbe Ponç de Gualba, a la catedral de Barcelona 


Qui més, qui menys, feia el que podia... 


La seguent visita va tenir lloc 
quan encara no havien pas- 
sat quatre anys de l'anterior. 
En aquesta ocasió no va po- 
der assistir personalment el 
bisbe, i hi va enviar en el seu 
lloc el seu vicari general, Hug 
de Cardona. Aquest ja no va 
ser atès per Mn. Guillem de 
Canet, sinó per Mn. Pere 
Pons, beneficiat d'aquella 
parròquia. El preceptiu infor- 
me posterior a la visita deia: 


"Sant Just de Verç. El mateix 
any i dia dijous 7 dels idus de 
juny (7 de juny de 1313J Hug 
de Cardona ardiaca de Bar- 
celona i vicari general del 
Senyor Bisbe vaig visitar l'es- 
glésia de Sant Just de Verç i 
vaig rebre personalment els 
testimonis sinodals, a saber: 
Simon Bonet i Guillem Canut, 
feligresos de l'esmentada es- 
glésia, que foren interrogats 
per jurament sobre el servei 
de l'església i de l'estat de la 

parròquia i van dir que tot es- Conductes llicencioses a l'Edat Mitjana 


tava en bones condicions 

excepte que Jaume Gisbert fornicava amb Saura 
Poch. Pere Pons, prevere que governava l'esmenta- 
da església, va ser interrogat sobre l'anterior i va dir 
el mateix, afegint també que un tal Bosom és un con- 
jurador fes refereix que feia conjurs contra el "mal 
d'ull", una mena de màgia d'un nivell no gaire alt). 
Totes les altres coses són correctes". 


La darrera visita en temps d'aquest bisbe de la 
qual tenim constància va tenir lloc 12 anys des- 
prés. És possible, però, que en l'interval n'hagues- 
sin hagut d'altres. En aquella ocasió, per absència 
del nou rector, Mn. Ramon de Guardiola, va ser 
atès un altre cop pel capellà beneficiat Mn. Pere 
Pons. Un cop finalitzada la visita, l'informe precep- 
tiu deixava ben clar que la carn era feble i encara 
hi havia santjustencs que acabaven ensopegant 
amb la mateixa pedra: 


"Sant Just de Verç. El dimecres, que va ser el sisè 
dia de les calendes de juliol l26 de juny de 1325/, 
l'esmentat senyor bisbe visità l'església de Sant Just 
de Verç. l allà foren convocats els feligresos Ferrer 
Bonshom, Pere Ferriol i Pere Gisbert, que van dir al 
jurat que Pere d'Apiaria estava fornicant pública- 
ment amb Guillema Moragues, de la qual té fills". 


A partir d'aquest moment ja no coneixem posteriors 
visites d'aquest actiu bisbe a la nostra parròquia. No 
gaire temps més tard, per una desavinença amb el 
rei Jaume II el Just, va ser exiliat l'any 1326 junta- 
ment amb el seu seguici de clergues, però, revocat 
aquell exili pel papa Joan XXII, fou restituit altre cop 
al seu bisbat. 


Ponç de Gualba va morir a Barcelona l'any 1334 i 
està enterrat a la capella del Patrocini de la seva 
catedral, on té una sepultura amb estàtua jacent. e Una visita pastoral 

